
Z A P I S N I K
41. sjednice Vijeća Mjesnog odbora Resnički gaj,

održane 26. rujna 2024.

u objektu mjesne samouprave, Čulinečka c. 230,

s početkom u 18,00 sati

NAZOČNI ČLANOVI VIJEĆA:

Nevenka Habric, Višnja Mikac i Ante Sladić.

NENAZOČNI ČLANOVI VIJEĆA: 
Davorin Dokolenić i Tomislav Ćurdo.
OSTALI NAZOČNI:

Marijan Župan, stručni savjetnik za rad tijela mjesne samouprave.

Predsjedava Nevenka Habric, predsjednica Vijeća.

Zapisnik vodi: Marijan Župan.


Predsjednica konstatira da je nazočno 3 od ukupno 5 članova Vijeća, što znači da Vijeće može pravovaljano odlučivati, te otvara 41. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 40. sjednice Vijeća, održane 20. kolovoza 2024., bez izmjena.

Na prijedlog predsjednice Vijeće jednoglasno utvrđuje
D N E V N I   R E D

1. Prijedlog odluke o izmjeni Poslovnika o radu Vijeća Mjesnog odbora Resnički gaj;

2. Prijedlog zaključka o inicijativi za postupkom izmjene područja i naziva Mjesnog odbora Resnički gaj;

3. Prijedlog zaključka o osiguranju sredstava za Plan potreba za aktivnostima,  programima i projektima unapređenja kvalitete života građana Mjesnog odbora Resnički gaj u 2025.;
4. Uređenje i iscrtavanje pješačkog prijelaza, odnosno proširenje nogostupa na ulici I. Resnički gaj, ispred k.br.15a – donošenje zaključka;

5. Prijedlog zaključka o zahtjevu za premještanje prometnog ogledala u ulici I. Resnički gaj s lokacije kod kućnog broja 4 na lokaciju kod k.br. 13;
6. Pitanja, prijedlozi i obavijesti.

Ad 1. Prijedlog odluke o izmjeni Poslovnika o radu Vijeća Mjesnog odbora Resnički gaj.

Članovi Vijeća primili su pisani materijal uz poziv.

U raspravi sudjeluju: Nevenka Habric, Višnja Mikac i Ante Sladić.


Vijeće jednoglasno donosi
ODLUKU

o izmjeni Poslovnika o radu Vijeća

Mjesnog odbora Resnički gaj
Članak 1.


U Poslovniku o radu Vijeća Mjesnog odbora Resnički gaj, donesenom na 23. sjednici, 13. travnja 2023., u članku 40. stavak 2. mijenja se i glasi:


„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice.“
Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.
Ad 2. Prijedlog zaključka o inicijativi za postupkom izmjene područja i naziva Mjesnog odbora Resnički gaj.
Članovi Vijeća primili su pisani materijal uz poziv.


U raspravi sudjeluju: Nevenka Habric, Višnja Mikac i Ante Sladić.


Vijeće jednoglasno donosi

ZAKLJUČAK

o inicijativi za postupkom izmjene područja i naziva

 Mjesnog odbora Resnički gaj
1. Vijeće Mjesnog odbora Resnički gaj je raspravljalo o inicijativi za postupkom izmjene područja i naziva Mjesnog odbora.

2. Zbog nedostatka dodatnih potrebnih informacija i kriterija spajanja Vijeće nema prijedloga za spajanje Mjesnog odbora Resanički gaj s drugim mjesnim odborom te stoji na stanovištu zadržavanja postojećeg stanja.

3. Ovaj Zaključak se dostavlja Vijeću Gradske četvrti Donja Dubrava na nadležno postupanje.

Ad 3. Prijedlog zaključka o osiguranju sredstava za Plan potreba za aktivnostima,  programima i projektima unapređenja kvalitete života građana Mjesnog odbora Resnički gaj u 2025.

Članovi Vijeća primili su pisani materijal uz poziv.


U raspravi sudjeluju: Nevenka Habric, Višnja Mikac i Ante Sladić.


Vijeće jednoglasno donosi

Z A K L J U Č A K

o osiguranju sredstava za Plan potreba za aktivnostima, programima i projektima

       unapređenja kvalitete života građana Mjesnog odbora Resnički gaj u 2025.

1. Vijeće radi donošenja Plana potreba za aktivnostima, programima i projektima unapređenja kvalitete života građana Mjesnog odbora Resnički gaj, traži osiguranje financijskih sredstava u Proračunu Grada Zagreba za 2025. godinu u iznosu od 3.000,00 eura.
2. Ovaj će Zaključak biti upućen Gradskom uredu za mjesnu samoupravu, promet, civilnu zaštitu i sigurnost na nadležno postupanje.
Ad 4. Uređenje i iscrtavanje pješačkog prijelaza, odnosno proširenje nogostupa na ulici I. Resnički gaj, ispred k.br.15a.

Članovi Vijeća primili su pisani materijal uz poziv.


U raspravi sudjeluju: Nevenka Habric, Višnja Mikac i Ante Sladić.


Vijeće jednoglasno donosi

ZAKLJUČAK

o zahtjevu za označavanje pješačkog prijelaza ili proširenje nogostupa

 u ulici I. Resnički gaj, kod k.br.15a
1. Razmotren je zahtjev za označavanje pješačkog prijelaza ili proširenje nogostupa u ulici I. Resnički gaj, kod k.br.15a.

2. Budući da se u neposrednoj blizini s obje strane predmetnog objekta već nalaze dva pješačka prijelaza te da je ispred novoizgrađene zgrade trebalo u sklopu s izgradnjom novog objekta urediti pristup, odnosno nogostup, predlaže se za rješavanje navedenog pitanja tražiti mišljenje prometne struke.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje. 
Ad 5. Prijedlog zaključka o zahtjevu za premještanje prometnog ogledala u ulici I. Resnički gaj s lokacije kod kućnog broja 4 na lokaciju kod k.br. 13.

Članovi Vijeća primili su pisani materijal uz poziv.


U raspravi sudjeluju: Nevenka Habric, Višnja Mikac i Ante Sladić.


Vijeće jednoglasno donosi

ZAKLJUČAK

o zahtjevu za premještanje prometnog ogledala u ulici I. Resnički gaj 
s lokacije kod kućnog broja 6 na lokaciju kod k.br. 13

1. Traži se premještanje prometnog ogledala u ulici I. Resnički gaj s lokacije kod kućnog broja 6 na lokaciju kod k.br. 13.

2. Ovaj Zaključak dostavlja se Vijeću Gradske četvrti Donja Dubrava na nadležno postupanje. 
            Ad 6. Pitanja, prijedlozi i obavijesti.
     Nije bilo javljanja po ovoj točki dnevnoga reda.
     Budući da više nije bilo javljanja za riječ predsjednica zaključuje sjednicu.

	Izvješće o glasovanju na 41. sjednici VMO Resnički gaj, dana 26. rujna 2024.

Dovršeno u 18,55 sati.
KLASA: 024-08/24-003/1898
URBROJ: 251-13-11-4/002-24-2
Zagreb, 26. rujna 2024.

Zapisnik sastavio: 






       
Marijan Župan


 
                                                                                         Predsjednica







                   Vijeća Mjesnog odbora

                                                                                         Nevenka Habric
